turjo4nis/wikipedia-bn-dump-20250701 huggingface dataset:
পবিত্র মোহন দে

পবিত্র মোহন দে (জন্মঃ ১ মে, ১৯৩৭) একজন বাংলাদেশী তবলা বাদক। যন্ত্রসঙ্গীতে অবদান স্বরূপ তিনি ২০১৬ সালে শিল্পকলা পদকে ভূষিত হন। সংস্কৃতিতে অবদানের জন্য ২০২৩ সালে তাকে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মাননা স্বাধীনতা পুরস্কার প্রদান করা হয়।

প্রাথমিক জীবন 
মোহন দে ১৯৩৭ সালের ১লা মে মাসে চুকাইতলা, আকুয়া, ময়মনসিংহে জন্মগ্রহণ করেন। তিনি তার বড় ভাই মিঠুন দে এর কাছ থেকে তবলা বাজানো শিখেন। তার পরিবার সঙ্গীতচর্চার সাথে জড়িত। পবিত্র মোহন দে বিভিন্ন বিখ্যাত ব্যক্তিদের শাস্ত্রীয় গানের আসরে গিয়েছিলেন। তাদের মধ্যে নাজবাত আলী খান, বাপিন চন্দ্র দাস, সামির কুমার দাস, বিজয় ভট্টাচার্য, আমানাত আলী খান, ফতেহ আলী খান, আলাউদ্দিন খান, রশিদ খান, পণ্ডিত জ্ঞানপ্রকাশ ঘোষ এবং চিন্ময় লাহিড়ি অন্যতম।

কর্মজীবন 
মোহন দে বাংলাদেশ কৃষি বিশ্ববিদ্যালয় (BAU) সঙ্গীত বিদ্যালয়ের তবলা শিক্ষক হিসেবে কাজ করেছেন। তিনি ঐতিহ্যপরম্পরায় বেনারস ও ফারুকাবাদ ঘরানার অনুসারী হলেও লোকজ ধারাকে শাস্ত্রীয় ধারার সঙ্গে সমন্বিত করতে সমর্থ হয়েছিলেন। ১৯৫৬ সালে সতীনাথ মুখোপাধ্যায় ও উৎপলা সেনের সঙ্গে, ১৯৫৯ সালে সালামৎ-নাজাকাৎ আলীর সঙ্গে, ১৯৬০ সালে প্রখ্যাত গায়ক তালাত মাহমুদ ও সরোদের মহাপ্রতিভা আলী আকবর খানের সঙ্গে তিনি তবলা সংগত এবং তাদের প্রশংসা অর্জন করেন। ২০০৯ সালে জাতীয় রবীন্দ্রসংগীত সম্মিলন পরিষদ তাকে রবীন্দ্রপদক প্রদান করে।

পুরস্কার 
 রবীন্দ্র পদক (জাতীয় রবীন্দ্র সঙ্গীত সম্মিলন পরিষদ (২০০৯ এ প্রদানকৃত)
 শিল্পকলা পদক (বাংলাদেশ শিল্পকলা একাডেমী প্রদত্ত, ২০১৬)
 স্বাধীনতা পুরস্কার(২০২৩)

তথ্যসূত্র 

অতিরিক্ত প্যারামিটার থাকা উদ্ধৃতিসহ পাতা
১৯৩৭-এ জন্ম
জীবিত ব্যক্তি
ময়মনসিংহ জেলার ব্যক্তি
সংস্কৃতিতে স্বাধীনতা পুরস্কার বিজয়ী
শিল্পকলা পদক বিজয়ী
তবলা বাদক
বাংলাদেশী পুরুষ সঙ্গীতজ্ঞ
তাহেরা কবির

তাহেরা কবির হলেন বাংলাদেশের একজন প্রখ্যাত সমাজকর্মী ও এনজিও ব্যক্তিত্ত্ব। সমাজকল্যাণে অনন্য সাধারণ অবদানের জন্য ১৯৭৮ সালে তাকে “সমাজসেবায় স্বাধীনতা পুরস্কার” প্রদান করা হয়।

জন্ম ও পারিবারিক পরিচিতি

শিক্ষাজীবন

কর্মজীবন 
তিনি দরিদ্র ও ছিন্নমূল মানুষকে সেবা দানের জন্য “সামাজিক পুনরুদ্ধার সমিতি” নামীয় একটি এনজিও গড়ে তোলেন। এই এনজিওটির অধীনে অসহায়, এতীম ও পথশিশুদের জন্য ঢাকার মিরপুরে একটি আশ্রয়কেন্দ্র পরিচালিত হয়।

পুরস্কার ও সম্মননা 
সমাজসেবায় অসাধারণ অবদানের জন্য ১৯৭৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

আরও দেখুন 
 সমাজসেবায় স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

সমাজসেবায় স্বাধীনতা পুরস্কার বিজয়ী
বাংলাদেশী সক্রিয় নারী কর্মী
বাংলাদেশী সমাজকর্মী
ঢাকার নবাব পরিবারের সদস্য
স্বাধীনতা পুরস্কার বিজয়ী
১৯৮০-এ মৃত্যু
মানি (পিংক ফ্লয়েডের গান)

"মানি" ব্রিটিশ প্রোগ্রেসিভ রক ব্যান্ড পিংক ফ্লয়েডের ১৯৭৩ সালের অ্যালবাম দ্য ডার্ক সাইড অব দ্য মুন থেকে একটি গান। রজার ওয়াটার্স রচিত গানটি এলপি রেকর্ডের দ্বিতীয় পাশের প্রথম গান।

একক গান হিসাবে মুক্তিপ্রাপ্ত, এটি মার্কিন যুক্তরাষ্ট্রে ব্যান্ডটির প্রথম হিট হয়ে ওঠে, ক্যাশ বক্স ম্যাগাজিনে ১০ নম্বর এবং বিলবোর্ড হট ১০০ তালিকায় ১৩ নম্বরে অবস্থান নেয়। "মানি" সাধারণত উল্লেখযোগ্য এর অস্বাভাবিক – সময় স্বাক্ষরের, এবং অর্থ সম্পর্কিত সাউন্ড এফেক্ট টেপ লুপ (যেমন নগদ নিবন্ধক বা ক্যাশ রেজিস্ট্রারের রিং এবং পয়সার ঝঙ্কার)-এর কারণে, যা পর্যায়ক্রমে গান জুড়ে একাধিকবার শোনা যায়।

তথ্যসূত্র

বহিঃসংযোগ

১৯৭৩-এর একক
পিংক ফ্লয়েডের গান
ব্রিটিশ হার্ড রক গান
রজার ওয়াটার্স রচিত গান
নিক মেইসন প্রযোজিত গানের রেকর্ডিং
রিচার্ড রাইট (সঙ্গীতজ্ঞ) প্রযোজিত গানের রেকর্ডিং
রজার ওয়াটার্স প্রযোজিত গানের রেকর্ডিং
ডেভিড গিলমোর প্রযোজিত গানের রেকর্ডিং
হার্ভেস্ট রেকর্ডসের একক
ভোগবাদ সম্পর্কে গান
দারিদ্র্য সম্পর্কে গান
পুঁজিবাদের বিরুদ্ধে গান
একোস (পিংক ফ্লয়েডের গান)

"একোস" ইংরেজ রক ব্যান্ড পিংক ফ্লয়েডের একটি গান, এবং তাদের ১৯৭১ সালের মেডল অ্যালবামের ষষ্ঠ এবং সর্বশেষ ট্র্যাক। ব্যান্ডটির চার জন সদস্যের সমন্বয়ে গানটি ১৯৭০ সালে  রচিত হয়েছিল। বেশ কয়েকটি বর্ধিত ইনস্ট্রুমেন্টাল প্যাসেজ ধারণকারী গানটি মূলত পরিবেষ্টিত সাউন্ড এফেক্ট, এবং সঙ্গীতধর্মী অচিন্তিত রচনা যার চলমান স্থিতকিাল ২৩:৩১ মিনিট। এবং দ্বিতীয় পাশ গঠিত সম্পূর্ণ ভাইনাল ও ক্যাসেট রেকর্ডিংয়ে।

কর্মিবৃন্দ 
ডেভিড গিলমোর – মূল কণ্ঠ (নিচু ঐকতান), ইলেকট্রিক গিটার, সাউন্ড এফেক্ট
রিচার্ড রাইট – মূল কণ্ঠ (উচ্চ ঐকতান), গ্র্যান্ড পিয়ানো (লেসলি ১৪৫ স্পিকার-এর মাধ্যমে), হ্যামন্ড অর্গান, ফারফিসা অর্গান, সাউন্ড এফেক্ট
রজার ওয়াটার্স – বেস গিটার, স্লাইড বেস, সাউন্ড ইফেক্ট
নিক মেইসন – ড্রাম, পারকাশন, সাউন্ড এফেক্ট

তথ্যসূত্র 
উদ্ধৃতিসমূহ

উৎস

বহিঃসংযোগ 

Did Pink Floyd Meddle with 2001?

১৯৭১-এর গান
১৯৭১-এর কম্পোজিশন
পিংক ফ্লয়েডের গান
ডেভিড গিলমোর রচিত গান
রিচার্ড রাইট (সঙ্গীতজ্ঞ) রচিত গান
রজার ওয়াটার্স রচিত গান
নিক মেইসন রচিত গান
ডেভিড গিলমোর প্রযোজিত গানের রেকর্ডিং
রজার ওয়াটার্স প্রযোজিত গানের রেকর্ডিং
রিচার্ড রাইট (সঙ্গীতজ্ঞ) প্রযোজিত গানের রেকর্ডিং
নিক মেইসন প্রযোজিত গানের রেকর্ডিং
পেকুয়া থানা

পেকুয়া থানা বাংলাদেশের কক্সবাজার জেলার অন্তর্গত পেকুয়া উপজেলার একটি থানা।

প্রতিষ্ঠাকাল 
পেকুয়া থানা গঠিত হয় ২০০২ সালের ২৩ এপ্রিল।

প্রশাসনিক এলাকাসমূহ 
পেকুয়া উপজেলার ৭টি ইউনিয়নের প্রশাসনিক কার্যক্রম পেকুয়া থানার আওতাধীন।

ইউনিয়নসমূহ:
 ১নং রাজাখালী
 ২নং টৈটং
 ৩নং বারবাকিয়া
 ৪নং পেকুয়া
 ৫নং মগনামা
 ৬নং উজানটিয়া
 ৭নং শীলখালী

আরও দেখুন 
 পেকুয়া উপজেলা
 কক্সবাজার জেলা

তথ্যসূত্র

বহিঃসংযোগ 

কক্সবাজার জেলার থানা
পেকুয়া উপজেলা
ইট উড বি সো নাইস

"ইট উড বি সো নাইস" ১৯৬৮ সালে প্রকাশিত রক ব্যান্ড পিংক ফ্লয়েডের চতুর্থ একক গান, যেটি রচনা করেছেন দলটির তৎকালীন কিবোর্ডবাদক এবং গায়ক রিচার্ড রাইট। গানটি ১৯৭১ সালের সংকলন রেলিক্স অ্যালবামের পাশাপাশি ১৯৯২ সালে শাইন অন বক্স সেট প্রকাশের আগে দ্য আর্লি সিঙ্গেল্স হিসাবে প্রকাশিত হয়েছিল। এটি কেবলমাত্র দা বেস্ট অব দা পিংক ফ্লয়েড (১৯৭০) এবং বিখ্যাত বুটলেগ দা ডার্ক সাইড অব দা মো সংকলন অ্যালবামে সংকলিত হয়েছে। গানটির বি-সাইডে রয়েছে "জুলিয়া ড্রিম" একক, যেটি রচনা করেছেন দলটির গিটারবাদক রজার ওয়াটার্স (যিনি ধীরে ধীরে দলটির মূল গীতিকার ও কণ্ঠশিল্পী হয়ে ওঠেন) যেটি দা আর্লি সিঙ্গেল্স অ্যালবামে পুনরায় প্রকাশিত হয়েছিল।

বিভিন্ন সংস্করণ 
১৯৬৮ সালে প্রকাশিত একটি সংবাদপত্রের তথ্য অনুসারে ভিন্ন গানের কথায় মূল এককটির দুটি সংস্করণ রয়েছে। একই তথ্য অনুসারে প্রথম লিরিক সম্পর্কে লন্ডনের ইভনিং স্ট্যান্ডার্ড সংবাদপত্রে উল্লেখ রয়েছে। গানটি যুক্তরাজ্যভিত্তিক একটি গণমাধ্যম সংস্থা বিবিসি কর্তৃক নিষিদ্ধ ঘোষণা করা হয়েছিল কারণ একটি কঠোর বিজ্ঞাপনবিহীন নীতি যা নাম অনুসারে কোনও পণ্য উল্লেখ করার অধিকার বাতিল করে। দলটি বিবিসির জন্য একটি বিশেষ সংস্করণ রেকর্ড করতে অতিরিক্ত সময় এবং ব্যয় করতে বাধ্য হয়েছিল ফলে "ডেইলি স্ট্যান্ডার্ড" নামে এর পরিবর্তীত সংস্করণ প্রকাশ পায়। এই সংস্করণটি কেবলমাত্র এলপি এবং সিডিতে পুনরায় প্রকাশিত হয়েছে। "ইভনিং স্ট্যান্ডার্ড" ডিস্কগুলির মধ্যে কতগুলি আসলে বিদ্যমান তা অজানা। সংযোজন প্রচার সত্ত্বেও, এককটি খুব কম প্রচার পেয়েছিল এবং ইউকে একক চার্টে প্রবেশ করতে ব্যর্থ হয়েছিল।

অভ্যর্থন 
দ্য ডার্ক সাইড অব দ্য মুন: দ্য মেকিং অব দ্য পিংক ফ্লয়েড মাস্টারপিস গ্রন্থে, জন হ্যারিস গানটি সম্পর্কে মন্তব্য লিখেছেন:

গানটির প্রতি অপছন্দ জানাতে নিক মেইসন ওয়াটার্সের চেয়েও বেশি সোচ্চার ছিলেন:

কর্মিবৃন্দ 
 রিক রাইট – ডাবল-ট্র্যাক লিড ভোকাল, ফারফিসা অর্গান, ট্যাক পিয়ানো, মেলট্রন, রেকর্ডার
 ডেভিড গিলমোর – ইলেকট্রিক গিটার, অ্যাকোস্টিক গিটার, ব্যাকিং ভোকাল
 রজার ওয়াটার্স – বেস গিটার, ব্যাকিং ভোকাল
 নিক মেইসন – ড্রাম

কভার 
গানটির একটি কভার সংস্করণ ক্যাপ্টেন সেনসিবলের দ্বিতীয় একক অ্যালবাম দা পাওয়ার অব লাভ-এ প্রকাশিত হয়।

তথ্যসূত্র

উৎস

বহিঃসংযোগ 
 
 
 

১৯৬৮-এর একক
১৯৬৮-এর গান
পিংক ফ্লয়েডের গান
সাইকেডেলিক পপ গান
রিচার্ড রাইট (সঙ্গীতজ্ঞ) রচিত গান
কলাম্বিয়া গ্রাফোফোন কোম্পানির একক
দ্য ট্রাম্প (চলচ্চিত্র)

দ্য ট্রাম্প (ইংরেজি ভাষায়: The Tramp) হল ১৯১৫ সালে মুক্তিপ্রাপ্ত মার্কিন নির্বাক প্রণয়ধর্মী হাস্যরসাত্মক চলচ্চিত্র। এটি রচনা ও পরিচালনা করেছেন চার্লি চ্যাপলিন। এসানে স্টুডিওজ থেকে এটি চ্যাপলিনের ষষ্ঠ চলচ্চিত্র। এটি এসানের নাইলস, ক্যালিফোর্নিয়া স্টুডিও থেকে নির্মিত পঞ্চম ও শেষ চলচ্চিত্র। চ্যাপলিন দ্য ট্রাম্প চলচ্চিত্রের পূর্বেও দ্য ট্রাম্প চরিত্রে অভিনয় করেলেও এই চলচ্চিত্রটিই এই চরিত্রের ভিত রচনা করে দেয়, যা আজও জনপ্রিয়। এই চলচ্চিত্রে চ্যাপলিন প্রথমবারের মত তার স্ল্যাপস্টিক ঘরানা থেকে বেড়িয়ে আসেন, এবং দুঃখভারাক্রান্ত পরিণতি দিয়ে দেখাতে চান দ্য ট্রাম্প শুধু তার নিজের জন্যই নয় অন্যের জন্য ভাবেন। এতে চাষীর মেয়ে চরিত্রে অভিনয় করেন এডনা পারভায়েন্স এবং চাষী চরিত্রে অভিনয় করেন এর্নেস্ট ফান পেল্ট। স্টুডিওর বাইরের দৃশ্যসমূহ নাইলসের নিকটবর্তী একটি স্থানে ধারণ করা হয়।

কাহিনী সংক্ষেপ
দ্য ট্রাম্প তার স্বপ্নের নায়িকাকে খুঁজে পায়। সে একটি পরিবারের খামারে কাজ করে। সে গুন্ডাদের হাত থেকে খামারটিকে রক্ষা করে। সবকিছু ভাল চলছিল, কিন্তু পরে আবিষ্কার করল তার স্বপ্নের নায়িকার অন্য আরেকজনের সাথে বিয়ে হওয়ার কথা রয়েছে। তাদের জীবনে সমস্যা না হতে চেয়ে সে এই বাড়ি থেকে বেড়িয়ে যায় এবং অজানার উদ্দেশ্যে পথ ধরে। তার নেচে নেচে পথ চলতে শুরু করে ও তার ছড়ি ঘুরাতে থাকে যেন পথে বেড়িয়ে সে অনেক খুশি এবং এই পথই তার ঠিকানা ও পথই তার বাসস্থান।

কুশীলব

 চার্লি চ্যাপলিন - দ্য ট্রাম্প
 এডনা পারভায়েন্স - চাষীর মেয়ে
 লয়েড বেকন - চাষীর মেয়ের বাগদত্তা
 লিও হোয়াইট - প্রথম চোর
 বাড জেমিসন - দ্বিতীয় চোর
 এর্নেস্ট ফান পেল্ট - চাষী
 প্যাডি ম্যাকগুইয়ার - চাষীর সহকারী
 বিলি আর্মস্ট্রং - মন্ত্রী

তথ্যসূত্র

বহিঃসংযোগ
 
 
 

১৯১৫-এর চলচ্চিত্র
১৯১০-এর দশকের প্রণয়ধর্মী হাস্যরসাত্মক চলচ্চিত্র
১৯১০-এর দশকের স্বল্পদৈর্ঘ্য চলচ্চিত্র
এসানে স্টুডিওজের চলচ্চিত্র
চার্লি চ্যাপলিন পরিচালিত স্বল্পদৈর্ঘ্য চলচ্চিত্র
মার্কিন চলচ্চিত্র
মার্কিন নির্বাক স্বল্পদৈর্ঘ্য চলচ্চিত্র
মার্কিন প্রণয়ধর্মী হাস্যরসাত্মক চলচ্চিত্র
মার্কিন সাদাকালো চলচ্চিত্র
জন পেট্রুচ্চি

জন পিটার পেট্রুচ্চি (, জন্ম ১২ জুলাই ১৯৬৭) একজন মার্কিন গিটারিস্ট, সঙ্গীত পরিচালক এবং প্রযোজক। ড্রিম থিয়েটার প্রগ্রেসিভ মেটাল ব্যান্ডের গিটারিস্ট হিসেবেই তিনি সুপরিচিত। ব্যান্ডটির প্রাক্তন ড্রামার মাইক পর্টনয়-এর সাথে তার সঙ্গীত প্রযোজনার প্রোডাকশন রয়েছে। জন-কে জীবন্ত কিংবদন্তি মানা হয়। তিনি রিনা স্যান্ডস-এর সাথে ১৯৯৩ সালে বিবাহ বন্ধনে আবদ্ধ হন। গিটার ওয়ান ম্যাগাজিন তাকে সর্বকালের সর্বশ্রেষ্ঠ ১০ জন গিটারিস্টের মধ্যে একজন হিসেবে আখ্যায়িত করেছে।

তথ্যসূত্র

জীবিত ব্যক্তি
১৯৬৭-এ জন্ম
মার্কিন গায়ক
মার্কিন হেভি মেটাল গিটারবাদক
ইতালীয় বংশোদ্ভূত মার্কিন ব্যক্তি
লিড গিটারবাদক
মার্কিন হেভি মেটাল গায়ক
মার্কিন পুরুষ গিটারবাদক
প্রগ্রেসিভ রক গিটারবাদক
২০শ শতাব্দীর মার্কিন গিটারবাদক
মার্কিন রোমান ক্যাথলিক
বের্কলি কলেজ অব মিউজিকের প্রাক্তন শিক্ষার্থী
গঙ্গেশ্বর শিবমন্দির

গঙ্গেশ্বর শিবমন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। এটা ভুবনেশ্বরের পুরাতন শহরে তালাবাজার চক থেকে গঙ্গা-যমুনা মন্দিরের দিকে যাওয়া গঙ্গা-যমুনা রাস্তার বামপাশে অবস্থিত।  এটা লিঙ্গরাজ মন্দির থেকে ২০০ মিটার উত্তর-পূর্বে, লক্ষ্যেশ্বর মন্দির থেকে ৫০ মিটার উত্তরে, সুবর্ণেশ্বর মন্দির থেকে ২০০ মিটার দক্ষিণে এবং গৌরিশঙ্কর মন্দির থেকে ১০০ মিটার পূর্বে অবস্থিত। মন্দিরটি পূর্বমুখী এবং এখানকার অধিষ্ঠিত দেবতা বৃত্তাকার যোনিপীঠের উপর শিবলিঙ্গ। মন্দিরটি দেখাশোনার দায়িত্বে আছে গঙ্গা-যমুনা সংগঠন।

কিংবদন্তি 
স্থানীয়দের মধ্যে একটি বিশ্বাস প্রচলিত আছে যে দেবী পার্বতী একমারা ক্ষেত্রে কীর্তি ও বাসা দানবকে হত্যা করার পরে তৃষ্ণার্ত বোধ করলে দেবতা শিব তার ত্রিশূলের আঘাতে ভূমি থেকে একটি জলধারার সৃষ্টি করেন। এই জল ধারণের জন্য নদী দেবী গঙ্গা-যমুনাও ডাক পান। এই ঘটনার প্রেক্ষাপিটে গঙ্গা শাসনকালে গঙ্গেশ্বর ও যমুনেশ্বর নামে দুটি যমজ মন্দির ওড়িশাতে তৈরি হয়। বর্তমানে মন্দিরটি পূর্বের মন্দিরের উপর সংস্কারকৃত যেখানে প্রথমদিকে ব্যবহৃত নির্মাণ উপকরণই ব্যবহার করা হয়।

বর্ণনা
মন্দিরটির পুরাতাত্ত্বিক বৈশিষ্ট্য এবং বাইরের দেয়ালের ভাস্কর্য থেকে অনুমান করা হয় যে মন্দিরটি ১৩-১৪ শতকে গঙ্গা শাসনকালে নির্মিত। মন্দিরটি রেখা দেউল শৈলীতে নির্মিত। বর্তমানে মন্দিরটিতে পূজা অর্চনা হয়। স্থানীয় অধিবাসীদের বিশ্বাস মন্দিরটি গঙ্গা শাসকদের হাতে নির্মিত হয়েছে। এখানে শিবরাত্রি, চন্দন যাত্রা, কার্তিক পূর্নিমা এবং জলাভিষেক উৎসব পালিত হয়। এছাড়া এখানে পৈতা দান, বিবাহ, বাগদানসহ অন্যান্য অনুষ্ঠানের আয়োজন করা হয়ে থাকে।

মন্দিরটির দক্ষিণে যমুনেশ্বর মন্দির, উত্তর পূর্বে গঙ্গা-যমুনা রাস্তা। মন্দিরটির পূর্বে, পশ্চিমে এবং উত্তরে মন্দির চত্ত্বরের দেয়ালের বাইরে ধানক্ষেত। মন্দিরটি পূর্বমুখী।

স্থাপত্যশৈলী
মন্দিরটি পঞ্চরথ ধরনের যার বিমানটি বর্গাকার এবং পূর্বদিকে একটি সম্মুখ পোর্চ রয়েছে। বিমানের পরিমাপ ৩.৩৫ বর্গমিটার ও সম্মুখ পোর্চের পরিমাপ ০.২৫ মিটার। তিনপাশের পার্শ্বদেবতাদের কুলুঙ্গির উচ্চতা ০.৬৩ মিটার এবং ০.৩৩ মিটার। পশ্চিমের কুলুঙ্গিতে চারহাতযুক্ত বিষ্ণু ত্রিভঙ্গ অবস্থায় পূর্ণ প্রস্ফুটিত ফুলের উপর দাঁড়িয়ে আছে। মূর্তিটির উপরের ডান হাতে বারদা মুদ্রা এবং নিচের ডান হাত চাকা ধরে আছে। মাথার পিছে কিরীট মুকুট এবং মকর তোরণ আছে। উত্তরের কুলুঙ্গিতে চারহাতযুক্ত পার্বতীর মূর্তি আছে যা সাম্প্রতিক সময়ে যোগ হয়েছে। দক্ষিণের কুলুঙ্গি ফাঁকা।

মন্দিরের উভয় জঙ্ঘাতে বিভিন্ন নিরপেক্ষ চিত্র খোদাই করা আছে। পশ্চিমের দেয়ালে তলাজঙ্ঘায় একজন মহিলা দুই হাতে একটি শিশু ধরে আছে। মহিলাটি মণিবন্ধ পরে আছে। উপর জঙ্ঘাতে একজন নায়িকা দাঁড়িয়ে আছে। কণিকা প্যাগার তলাজঙ্ঘায় দর্পণ মূর্তি এবং উপরজঙ্ঘায় পুরুষ মূর্তি আয়তাকার পাতলা জিনিস ধরে আছে বাম হাতে এবং ডান হাত হাঁটুর উপরে রাখা।

তথ্যসূত্র 

ওড়িশার শিব মন্দির
ভুবনেশ্বরের হিন্দু মন্দির
আমিস সম্প্রদায়

আমিস (চীনা: 阿美族; পিনয়িন: āměi-zú; এছাড়াও আমি বা পাঙ্গ্কাহ) তাইওয়ানের একটি অস্ট্রোনেশীয় জাতিগত গোষ্ঠী। তারা একটি অস্ট্রোনিয়ান ভাষা আমিস-এ কথা বলে, এবং তারা তাইওয়ানিয় আদিবাসীদের মধ্যে ১৬ টি আনুষ্ঠানিকভাবে স্বীকৃত জনগোষ্ঠীর মধ্যে একটি। আমিরের ঐতিহ্যবাহী অঞ্চলটি সেন্ট্রাল পর্বতমালা এবং উপকূলীয় পর্বতমালার (হুআতং উপত্যকা) মধ্যে দীর্ঘ, সংকীর্ণ উপত্যকায়; প্রশান্ত মহাসাগরের উপকূলীয় সমভূমি (উপকূলীয় পর্বতমালার পূর্বে) ও হেন্চচুন উপদ্বীপ অন্তর্ভুক্ত করে।

২০১৭ অক্টোবরে আমিসদের জনসংখ্যা ছিল ২০৮,১৬৪। ২০১৪ সালে আমিসদের জনসংখ্যা ছিল ২০০৬০৪। এরা তাইওয়ানের মোট আদিবাসী জনসংখ্যার প্রায় ৩৭.১% গঠন করে, এবং এইভাবে তাইওয়ানের বৃহত্তম আদিবাসী গোষ্ঠী তৈরি করে। আমিসরা মূলতঃ জেলে হয় তাদের উপকূলীয় অবস্থানের জন্য। তারা ঐতিহ্যগতভাবে মাতৃকুলভিত্তিক হয়।

ঐতিহ্যগত আমিস গ্রামগুলি আদিবাসী গোষ্ঠীর জন্য অপেক্ষাকৃত বড় ছিল, সাধারণত ৫০০ থেকে ১০০০ জনের মধ্যে থাকত। আজকের তাইওয়ানে, আমিসরা "শহুরে আদিবাসী" গুলির সংখ্যাগরিষ্ঠ এবং দ্বীপটির চারপাশের অনেক শহুরে সম্প্রদায় গড়ে তুলেছে। সাম্প্রতিক দশকগুলিতে, আমিস হান এবং অন্যান্য আদিবাসীদের সঙ্গে অসবর্ণ বিবাহও করেছে।

পরিচয় এবং শ্রেণীবিন্যাস 
আমিররা সাধারণত নিজেদেরকে পংকহ হিসাবে চিহ্নিত করে, যার মানে "মানব" বা "আমাদের ধরনের মানুষ"। যাইহোক, আজকের তাইওয়ানে, আমিস শব্দটি আরো বেশি ব্যবহৃত হয়। এই নামটি আমিস শব্দ থেকে আসে, যার অর্থ "উত্তর"। এখনও শিক্ষাগত বৃত্তে কোনও ঐক্যমত্য নেই যে কীভাবে "আমিস" শব্দতি পংককাদের ডাকার জন্য ব্যবহার করা হয়। একটি ধারণা হল মূলত পুয়ামারাই পংকহকে ডাকত, কারণ পংকহ তাদের উত্তরে বসবাস করত। আরেকটি ধারণা ধরেছে যে, তিতুং সমভূমিতে বসবাসকারীরা নিজেদের "আমিস" বলে ডাকে কারণ তাদের পূর্বপুরুষ উত্তর থেকে এসেছে। পরের ব্যাখ্যাটি বেনজোকু চোসা হকুটুশুতে লিপিবদ্ধ করা হয়েছে, যা ইঙ্গিত দেয় যে এরা নৃতাত্ত্বিকদের দ্বারা শ্রেণীবদ্ধ করা ফালানগা আমিস থেকে এসেছে, যারা আজকের চেনগোং থেকে তিতুং সমভূমিতে থাকে। তাদের নিকটতম জেনেটিক আত্মীয় ফিলিপিনস বলে মনে করা হয়।

তাইওয়ানীয় আদিবাসী ইতিহাস: আমিস অনুযায়ী, আমিসকে পাঁচটি শ্রেণীতে শ্রেণীভুক্ত করা হয়:
 উত্তর গোষ্ঠী (চিহ্লাই/হউয়ালিয়েন সমভূমিতে অবস্থিত)
 মধ্যম গোষ্ঠী (উপকূলীয় পর্বতমালার পশ্চিমে অবস্থিত)
 উপকূলীয় গোষ্ঠী (উপকূলীয় পর্বতমালার পূর্বে অবস্থিত)
 ফালাংও গোষ্ঠী (চেঙ্গং এবং টাইটুং সমভূমিতে অবস্থিত)
 হেংচুন গোষ্ঠী (হেংচুন উপদ্বীপে অবস্থিত)
উল্লেখ্য, এই শ্রেণিবিন্যাস, যদিও ব্যাপকভাবে গৃহীত হয়েছে, নিছক ভৌগোলিক বণ্টন এবং জাতিগত স্থানান্তর উপর ভিত্তি করে বানানো। এটি সংস্কৃতি, ভাষা, এবং দেহের মধ্যে পার্থক্য মেনে করা নয়।

অন্যান্য তথ্য 
আমিরপ্রথা আনুযায়ী পরিবারের বিষয়গুলির সাথে পারিবারিক অর্থনৈতিক ব্যাপার মহিলা গৃহকর্তা কর্তৃক নির্ধারিত হয়।

নবান্ন উৎসব 
আমিরদের সবচেয়ে গুরুত্বপূর্ণ ঐতিহ্যবাহী অনুষ্ঠান হল নবান্ন উৎসব। আমিররা নবান্ন উৎসবের মাধ্যমে দেবতাদের কাছে মানুষের ধন্যবাদ এবং উপচয় দেখায় এবং আগামী বছরে ফসলের জন্য প্রার্থনা করে। এটি প্রতি জুলাই থেকে সেপ্টেম্বরে স্থান নেয়।

আরও দেখুন 
 তাইওয়ানের জনসংখ্যা
 তাইওয়ানীয় আদিবাসী
 আমিস লোক কেন্দ্র

তথ্যসূত্র 

চীনা ভাষার লেখা থাকা নিবন্ধ
সিলেট মেট্রোপলিটন পুলিশ

সিলেট মেট্রোপলিটন পুলিশ সিলেট মহানগর ভিত্তিক একটি পুলিশ সংস্থা। ২০০৯ সালে এটির জন্ম হয়। আয়তনে বাংলাদেশের সবচেয়ে বড় মেট্রোপলিটন পুলিশ সংস্থা এটি।

থানাসমূহ 
কোতোয়ালী মডেল থানা, সিলেট
মোগলাবাজার থানা
বিমানবন্দর থানা, সিলেট
জালালাবাদ থানা
শাহপরাণ থানা
দক্ষিণ সুরমা থানা

তথ্যসূত্র

মেট্রোপলিটন পুলিশ
সিলেট ভিত্তিক সংগঠন
বাংলাদেশের পৌর আইন প্রয়োগকারী সংস্থা
সোর্স কোড (চলচ্চিত্র)

সোর্স কোড হল ২০১১ সালে মুক্তিপ্রাপ্ত মার্কিন-ফ্রান্স বৈজ্ঞানিক কল্পকাহিনী এবং থ্রিলার ঘরণার চলচ্চিত্র। এটি পরিচালনা করেছেন ডানকান জোন্স। চলচ্চিত্রটির মূল চরিত্রে অভিনয় করেছেন জ্যাক জিলেনহাল এবং সহঅভিনেতা হিসাবে আছেন মিশেল মনাঘান, ভেরা ফার্মিগা এবং জেফ্রি রাইট। ২০১১ সালের ১১ই মার্চ চলচ্চিত্রটির ওয়ার্ল্ড প্রিমিয়ার হয়।

তথ্যসূত্র 

সময় ভ্রমণ সম্পর্কে চলচ্চিত্র
মন্ট্রিয়লে ধারণকৃত চলচ্চিত্র
মার্কিন বিজ্ঞান কল্পকাহিনী অ্যাকশন চলচ্চিত্র
টেকনো-থ্রিলার চলচ্চিত্র
শিকাগোয় ধারণকৃত চলচ্চিত্র
শিকাগোর পটভূমিতে চলচ্চিত্র
২০১১-এর চলচ্চিত্র
২০১১-এর অ্যাকশন থ্রিলার চলচ্চিত্র
আফগানিস্তানের পটভূমিতে চলচ্চিত্র
স্টুডিওক্যানেলের চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
হায়মা হাতুন

হায়মা হাতুন (), এছাড়াও তিনি হায়মা আনা (মাতা হায়মা), ছিলেন অটোমান সাম্রাজ্যের প্রতিষ্ঠাতা প্রথম উসমান এর দাদিমা এবং ওর্ঘুজ তুর্কিদের কায়িগোষ্ঠীর নেতা আরতুগ্রুল এর মাতা। তিনি ওসমানীয় সাম্রাজ্যের ডেভলেট আনা (রাষ্ট্র মা) উপাধিতে ভূষিত ও পরিচিত ছিলেন।

নামকরণ
তার নাম হায়নেমা, হায়মা হাতুন, হায়মা সুলতান, আয়ভা আনা এবং আয়ভান নামে লক্ষ্য করা যায়।

সমাধিস্থল
হায়নেমার কারসাম্ভার ডোমানিকের কাছে একটি ছোট গ্রামে সর্বশেষ সমাহিত করা হয়। সমাধিস্থলটি মূলত চারণভূমি এলাকায় অবস্থিত যেখানে তাসসানলির সাথে পূর্ব বুসরার নিম্নভূমিগুলির সাথে সংযুক্ত একটি রাস্তার নিকটবর্তী স্থান। ১৮৯২ সালে দ্বিতীয় আবদুল হামিদ হায়নেমার সমাধিস্থলটি পুনরুদ্ধার করেন। আবদুল হামিদ তার শাসনামলে পূর্বপুরুষদের সমাধিস্থল পুনর্বাসনের ব্যাপারে আগ্রহ প্রকাশ করেন এবং যদিও সকল পুনরুদ্ধারকে সমানভাবে রতারণামূলক হতে পারে ধারণা করা হয়।

পরিবার
হায়মা হাতুন ছিলেন তুর্কি বংশোদ্ভুত এবং এবং একটি তুর্কি পরিবারের সাথে সম্পৃক্ত ছিলেন। তিনি ছিলেন অটোমান সাম্রাজ্যের প্রতিষ্ঠাতা প্রথম উসমান এর দাদিমা। সুলেইমান শাহ এবং হায়মা হাতুন দম্পত্তির ৪ সন্তান জন্ম নেয়।
 আমির আর্তগোল আন গাজী, সোগুত এর আমির ( ১১৯৮ -  ১২৮১)
 দিন্দার বে ( ১২১০ -  ১২৯৮)
 গুন্দারু বে (? - ?)
 সোনগোরতেকিন বে (? - ?)

আরো দেখুন
 উসমানীয় রাজবংশ
 উসমানীয় সাম্রাজ্য

আরো পড়ুন
İsmail Hakkı Uzunçarşılı, Osmanlı Tarihi, C.I
Selim Yıldız, “Hayme Ana”, Vilayetlerin Sultanlığından Faziletlerin Sultanlığına Osmanlı Devleti, Kütahya 1999, s.40
Mehmed Maksudoğlu, Osmanlı Tarihi, İstanbul 2001, s.21

তথ্যসূত্র

১৩শ শতাব্দীর নারী
মহিলা রাজপদ
উসমানীয় রাজবংশ
অটোমান সুলতানদের স্ত্রী
ওর্ঘুজ তুর্কি
ওঘুজ তুর্কি
১৩শ শতাব্দীর উসমানীয় সাম্রাজ্যের ব্যক্তি
মিউজিক (গান)

মিউজিক আমেরিকান সঙ্গীত শিল্পী ম্যাডোনা-এর অ্যালবাম মিউজিক-এর একটি গান। এটি মিউজিক অ্যালবামের প্রধান গান হিসেবে ২০০০ সালের ২১ আগস্ট মুক্তি পায়। মুক্তি পরেই গানটি সঙ্গীত সমালোচকদের দ্বারা ব্যাপকভাবে প্রশংসিত হয়। গানটি বাণিজ্যিকভাবেও অনেক সাফল্য লাভ করে।

রচনা ও ইতিহাস
মিউজিক গানটির ভিডিওটি লিখেছেন প্রযোজনা করেছেন ম্যাডোনা এবং মিরওয়াইস আহমাদজাই। তবে এর একটি ভিডিও সুইডিশ প্রযোজক জনস আকেরলান্ড প্রযোজনা করেছেন। মিউজিক গানের ভিডিওটি ২০০০ সালের এপ্রিল মাসের দিকে ধারণ করা হয়। তবে গানটি মুক্তি পায় একই বছরের ২১ আগস্ট। তবে এই গানের একটি অসম্পূর্ণ ভিডিও ২০০০ সালেরই ২১ মে ইন্টারনেটে বের হয়।

আরও দেখুন
 আমেরিকান লাইফ (গান)
 গেট টুগেদার (গান)
 জাম্প (গান)

তথ্যসূত্র 

ম্যাডোনার গান
২০০০-এর গান
স্পেনের শীর্ষ একক
ইউকে একক চার্টের শীর্ষ একক
বিলবোর্ড হট ১০০-এর শীর্ষ একক
অস্ট্রেলিয়ার শীর্ষ একক
নিউজিল্যান্ডের শীর্ষ একক
সঙ্গীত সম্পর্কে গান
আবদুল কাভি দেসনাভী

আবদুল কাভি দেসনাভী(১ নভেম্বর ১৯৩০- ৮ জুলাই ২০১১) ছিলেন লেখক, সমালোচক এবং ভাষাবিদ। তিনি উর্দু সাহিত্যের উপর বহু গ্রন্থ রচনা করেছেন। তিনি মীর্জা গালিব, আল্লামা ইকবাল এবং মৌলানা আবদুল কালাম আজাদকে নিয়ে গ্রন্থ রচনা করেছেন। সাহিত্য বিষয়ক রচনার জন্য তিনি বিভিন্ন পুরস্কার পেয়েছেন।

উল্লেখযোগ্য রচনাসমূহ 
তহরীরে, মোতালা-এ-খুতুৎ গালিব, তালাশ-এ-আজাদ, হায়াৎ-এ-আবদুল কালাম আজাদ

তথ্যসূত্র 

উর্দু সাহিত্যিক
১৯৩০-এ জন্ম
২০১১-এ মৃত্যু
সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
ভারতীয় সাহিত্য সমালোচক
২০শ শতাব্দীর ভারতীয় মুসলিম
ভারতের উর্দু লেখক
২০শ শতাব্দীর ভারতীয় ভাষাবিজ্ঞানী
কালিনিনগ্রাদ সময়

কালিনিনগ্রাদ সময় হলো একটি সময় অঞ্চল, যেটি ইউটিসি হতে ২ ঘণ্টা এগিয়ে (ইউটিসি+০২:০০) এবং মস্কো সময় হতে ১ ঘণ্টা পেছনে (এমএসকে−১)। এই সময়টি রাশিয়ার কালিনিনগ্রাদ প্রদেশে ব্যবহৃত হয়।

২০১১ পর্যন্ত, কালিনিনগ্রাদ সময় পূর্ব ইউরোপীয় সময়ের (ইউটিসি+০২:০০; দিবালোক সংরক্ষণ সময়ের সাথে ইউটিসি+০৩:০০) সাথে অভিন্ন ছিল। ২৭ মার্চ ২০১১ সালে, রাশিয়া স্থায়ীভাবে ডিএসটিতে সরে যায়, যেন ঘড়ি এমন একটা সময় নির্দেশ করে যেটা পূর্বে সারাবছর ধরে গ্রীষ্মকাল নির্দেশ করত। এর ফলে, কালিনিনগ্রাদ সময় স্থায়ীভাবে ইউটিসি+০৩:০০-এ পরিণত হয়ে যায়। ২৬ অক্টোবর ২০১৪ সালে, এই আইনটি উলটো হয়ে যায়, কিন্তু দিবালোক সংরক্ষণ সময় পুনরায় প্রবর্তিত হয় না, যার ফলে কালিনিনগ্রাদ বর্তমানে ইউটিসি+০২:০০-এ পরিণত হয়েছে।

প্রধান শহরসমূহ:
 কালিনিনগ্রাদ
 সভেৎস্ক
 শেরন্যাখভস্ক

আরো দেখুন
 রাশিয়ায় সময়

তথ্যসূত্র

সময় অঞ্চল
রাশিয়ায় সময়
প্যাট্রিসিয়া কেনেডি গ্রিমস্টেড

প্যাট্রিসিয়া কেনেডি গ্রিমস্টেড (১৯৩৫ সালে জন্মগ্রহণ করেছেন) একজন ইতিহাসবেত্তা, তিনি দ্বিতীয় বিশ্বযুদ্ধের সময় এবং তার পরে বিভিন্ন সাংস্কৃতিক কর্মকাণ্ড নিয়ে গবেষণা করেছেন। তিনি পুর্বের সোভিয়েত ইউনিয়ন এবং তার পরবর্তী রাষ্ট্র বিষয়ক একজন স্বনামধন্য বিশেষজ্ঞ। গ্রিমস্টেড ডেভিস সেন্টার ফর রাশিয়ান এন্ড ইউরোপীয়ান স্টাডিজের সহযোগী। হার্ভাড বিশ্ববিদ্যালয় এবং ইউক্রেনিয়ান রিসার্চ ইন্সটিটিউটের একজন সিনিয়র সহযোগী গবেষক। আমস্টারডামের আন্তর্জাতিক সোসাল হিস্ট্রীর সম্মানিত ফেলো। তার বই সমূহকে পুর্বের সোভিয়েত ইউনিয়নের দালিলিক দস্তাবেজের "শ্রেষ্ঠ গাইডলাইন" বলা হয়।

নির্বাচিত কাজসমূহ 
Archives of Russia: a directory and bibliographic guide to holdings in Sharpe (2000) 
A Handbook for archival research in the USSR.  ইন্টারন্যাশনাল রিসার্চ এন্ড এক্সেস বোর্ড (১৯৮৯)
The foreign ministers of Alexander I: politial attitudes and the conduct of Russian diplomacy, 1801-1825. ক্যালিফোর্নিয়া ইউনিভার্সিটি প্রেস
Archives and manuscript repositories in the USSR: Moscow and Leningrad. প্রিন্সটন ইউনিভার্সিটি প্রেস (১৯৭২) 
Trophies of war and empire : the archival heritage of Ukraine, World War II, and the international politics of restitution (2001)
The "Lithuanian Metrica" in Moscow and Warsaw: reconstructing the archives of the Grand Duchy of Lithuania : including an annotated edition of the 1887 inventory compiled by Stanisław Ptaszycki. ইন্সটিটিউট অন হিস্ট্রী অব দ্য পোলিশ একাডেমী অব সায়েন্স (১৯৮৪) 
Returned from Russia: Nazi archival plunder in Western Europe and recent restitution issues. ইন্সটিটিউট অব আর্ট এন্ড ল (২০০৭)
Spoils of War Returned: U.S. Restitution of Nazi-Looted Cultural Treasures to the USSR, 1945 - 1959, Prologue, Fall 2002, Vol. 34, No. 3

তথ্যসূত্র

বহিঃসংযোগ 
 ArcheoBiblioBase, a database of information about nearly 700 archives in the Russian Federation

১৯৩৫-এ জন্ম
জীবিত ব্যক্তি
Historians of Russia
Harvard University people
Archives in Russia
হার্ভার্ড বিশ্ববিদ্যালয়ের ব্যক্তি
মিহির কুমার নন্দী

মিহির কুমার নন্দী (১৪ ডিসেম্বর ১৯৪৫ — ৬ মে ২০১৭) একজন বাংলাদেশী রবীন্দ্র সঙ্গীত গায়ক। তিনি শাস্ত্রীয় গায়ক হিসেবেও খ্যাত। ১৯৭১ সালের স্বাধীনতা যুদ্ধের সময় তিনি স্বাধীন বাংলা বেতার কেন্দ্রের শিল্পী ছিলেন। ২০১৫ সালে তাকে বাংলাদেশ সরকার শিল্পকলা পদকে দিয়ে ভূষিত করেন।

প্রাথমিক জীবন 
মিহির কুমার নন্দী বাংলাদেশের চট্টগ্রামে জন্মগ্রহণ করেন। তার বাবার নাম ফণিন্দ্র লাল নন্দী এবং মল্লিকা রানী নন্দী। তিনি তার প্রথম সঙ্গীত পাঠ বাবার কাছ থেকে পেয়েছেন। এরপর ওয়াহেদুল হক, শায়লাদা রঞ্জন মজুমদার, নিরদ বরূণ বড়ুয়া, অশোক দাসগুপ্ত, সৌমিত্র লাল দাসগুপ্ত এবং আদিত্য নারায়ণ দাস প্রমুখের কাছে জ্ঞান অর্জন করেন।

কর্মজীবন 
১৯৬৪ সালে মিহির কুমার নন্দী চট্টগ্রাম বেতারে গান গাওয়ার মাধ্যমে সঙ্গীত জীবনে আত্মপ্রকাশ করেন।

নন্দী বাংলাদেশ বেতার ও বাংলাদেশ টেলিভিশন এর বিশেষ গ্রেডের শিল্পী ছিলেন। নন্দ ধাওয়ানী  নামে একটি সঙ্গীত প্রতিষ্ঠান প্রতিষ্ঠা করেন। বাংলাদেশ উদিচী শিল্পগোষ্ঠী ও রবীন্দ্র সঙ্গীত সম্মিলন পরিষদ এর সহ-সভাপতি হিসেবে দায়িত্ব পালন করেছেন। তিনি চট্টগ্রাম বিশ্ববিদ্যালয়ে সঙ্গীত বিভাগের পার্ট-টাইম প্রভাষক হিসেবে কাজ করেছেন।

২০১৭ সালের ৬ মে চট্টগ্রাম মেডিকেল কলেজ হাসপাতালে তিনি মারা যান। বলুয়া দিঘীর পাড়ে তাকে দাহ করা হয়।

তথ্যসূত্র 

১৯৪৫-এ জন্ম
২০১৭-এ মৃত্যু
২০শ শতাব্দীর বাংলাদেশী সঙ্গীতশিল্পী
২১শ শতাব্দীর বাংলাদেশী সঙ্গীতশিল্পী
চট্টগ্রাম জেলার সঙ্গীতশিল্পী
বাংলাদেশী রবীন্দ্র সঙ্গীতশিল্পী
শিল্পকলা পদক বিজয়ী
রবীন্দ্রসঙ্গীত শিল্পী
বাংলাদেশী হিন্দু
বেলজিয়ামের সাধারণ নির্বাচন, ১৯২৯

বেলজিয়ামে ১৯২৯ সালের ২৬ মে সাধারণ নির্বাচন অনুষ্ঠিত হয়। ক্যাথলিক পার্টি এই ফলাফলে বিজয়ী হয়। বেলজীয় প্রতিনিধি চেম্বারে ১৮৭টির মধ্যে ৭১ টি আসন পেয়ে বিজয়ী হয়। ভোটারের অংশগ্রহণ ছিল ৯৪ শতাংশ। ক্যাথলিক লিবারেল দলের প্রধান হেনরী জাসপার নির্বাচনে বিজয়ের পরে সরকার পরিচালনা করেন।

ফলাফল

প্রতিনিধি দলের চেম্বার

সিনেট

তথ্যসূত্র 
  

১৯২৯-এ ইউরোপে নির্বাচন
বেলজিয়ামে নির্বাচন
১৯২৯-এ বেলজিয়াম